
UN BIOGRAFIA CORTICO Dl PADU 
LAMPE 

Juan Chabaya Lampe, artista di television y di grabacion, pintor, 
compositor y pianista, ta un yiu di Aruba. Nos conoc'e conto Padü 
Lanipe. E ta conoci tanibe pa su nomber artistico: Padü del Caribe. 
Padü a nace na Aruba dia 26 di april di aña 1920. 


MUSICA 

Conto mucha hoben Padü tabatin interes pa e arte di ntusica. Na 
edad di 10 aña ya caba e tabata produci melodia simpel riba 
diferente instrumento musical, entre otro riba cuarta, mandolin, 
clarinet y piano. Y ta piano a bira p’e, su instrumento favorito. 
Padü ta au tor di un cantidad grandi di composicion musical, tanto 
instrumental conto vocal. Y mayoria di su cancionnan ta na 
Papiamento y na Spaüo. Hunto cu un amigo di dje, e conocido 
compositor y pianista Arubano Rufo Wever d.f.m., nan a traha 
diferente composicionan. Entre e composicionnan aki ta aparece e 
piesa titula: "ARUBA DUSHI TERA", cu a keda proclama 
oficialmente conto Hintno Nacional di Aruba dia 16 di maart 1976. 
Aruba Dushi Tera a bira ntasha popular, como cu na afta 1954 Radio 
Kelkboom a graba e piesa aki cu e grupo "DE TRUPIALEN", bao 
direccion di Frere Alexius. Padü a toca piano pa e grabacion aki. 
Durante e decada 1959 pa 1960, Padü a graba un gran cantidad di 
ntusica tipico Arubiano, consistiendo di algun piesa folkorico y otro 
tipo di musica compone pa Rufo Wever y Padü mes, y tambe di 
varios otro compositor Arubiano. 

Na corsow Padü a graba un longplay so pa e cas diskero La 
Bonanza. Na Venezuela Padü a graba 10 longplay, cualnan a subi 
mercado cu e seyo di RCA Victor, Philips, Velvet y Palacio de la 

Müsica. E disconan produci na Aruba mes tabatin e seyo Padü y e 
tempo ey a graba nan unicamente riba disco di 78 R.P.M. Riba e 
mes un tipo di disco, esta 78, pero cu e seyo MUSIKA, Padü a 
graba un cantidad basta grandi di disco di diferente compositor den 
e studio di grabacion di Thomas Henriquez na Willemstad, Corsow. 
E longplay di Padü del Caribe titula: "PADU DEL CARIBE EN 
VENEZUELA tabata un tremendo exito, pa cual el a ricibi e PIANO 
DI ORO di RCA VICTOR. 

Dia 1 di december 1978, e conocido y popular cantante y guitarista 
Arubano Skerre Arends a lansa un dobbel longplay y un disco 45 
riba mercado, consistiendo di 24 composicion original di Padü del 
Caribe. 

Un seleccion di 20 composicion di grabacionnan cu Padü a tralia 
durante e decada di 1960 cu 1970 na Venezuela, a aparece riba un 
CD titula: "RECUERDONAN STIMA" cual CD a obtene e premio 
"RADIO GALACTICA FM TOP 20 AWARD 1993" como e CD 
rnas bendi durante e aña ey. Tambe, pa e mesun CD aki, Padü del 
Caribe a ricibi e "DEN AMBIENTE AWARD 1993". 

Tambe Padü a gana cu e mesun CD aki un distincion tbr di Radio 
Caruso Booi FM, como e CD cu a sali den e "5 TOP BAILABLE" 
na Antiyanan Hulandes y na Aruba na 1993. 

Na oktober 1994 a subi piasa e di dos CD di Padü del Caribe. E CD 
aki ta titula: CU AMOR Y CARIÑO. E CD aki a bira ganador di 
dos galardon, esta: RADIO GALACTICA FM TOP 20 AWARD 
1994 como e CD cultural di aña y e DEN AMBIENTE AWARD 
1994, tambe como e CD cultural di aña. 

Diferente artista famoso di Aruba, entre otro: Sharon Rosé, Dhaddy 
Brokke, Tica Giel, Erica Giel, Ludwina Booi, Mirugia de Cuba, 
Rufo Odor, Trio Huasteca, Trio Los Arubeños, a canta un cantidad 
sin fin di composicioiman di Padü Lampe. 



Padü del Caribe 


1 


LITERATURA 

E interes grandi di Padü pa literatura, specialmente den e camponan 
di para-psicologia y metafisica, a inspir'e pa skirhi tres buki, dos na 
Ingles y uno na nos idioma Papiamento. Su prorne buki titula: "THE 
3RD ELEMENT" a sali na 1960, publica pa Carlton Press na New 
York. Su di dos buki: HARMONIOLOGY (E arte y ciencia di biba 
den harmonia cu leynan universal) a sali na 1976 y publica pa 
Dorrance & Co. di Philadelphia, Merca. Na 1986 su di tres buki a 
subi mercado: CIENCIA ACERCANDO E MUNDO ESPIRITUAL. 
E buki aki a haya patrosinio di Prins Bernhard Fonds y a keda 
publica na Aruba mes. 


PINTURA 

Despues di su tremendo interes pa musica, ta bini na di dos luga su 
hobby pa pintamento. Padü ta un pintor autodidactico. Su estilo ta 
realistico, pero e ta gusta tambe pa hunga cu colo, crea composicion 
abstracto, cualnan, segun e mes ta bisa, mester duna satisfaccion pa 
wowo di esun cu ta observa su pinturanan. 

Na edad di 18 aña el a pinta un paisahe tipico Arubano, cu a keda 
selecta pa e exposicion: NEW YORK WORLD'S FAIR na aiia 1939 
y pa cual el a ricibi un medaya di brons cu e inscripcion: FOR A 
NOTABLE CONTRIBUTION TO THE ART OF THE WORLD. 
Un otro di su pinturanan: FRUIT MARKET AT THE SEA SIDE 
(mercado di fruta cant’i lama) a gana un prorne premio regional den 
e competencia internacional di arte, patrosina pa Alcoa Steamship 
Co. na Merca na 1954. Un stimado di arte a cumpra e pintura aki 
durante un exposicion cu tabatin na Hulanda. Esun prorne, esta e 
paisahe tipico di Aruba, IBM (International Business Machine 
Corporation), cu a patronisa e World-Wide Art Exhibition na New 
York World's Fair, a cumpr’e. 

Apenas Aruba Caribbean Hotel a habri su porta, cu ya caba 
alrededor di 30 pintura di Padü Lampe tabata na exposicion pa dos 
sinian largo den lobby di e hotel. 

E exposicion tabata patrosina pa Luis de Palm, conoci como Wichi, 
ex doño y director di "De Palm Tours". E exposicion aki a haya un 
acogida tremendo, tanto di parti di Arubiano como tambe di turista 
cu a bin bishita nos isla. Turista a cumpra casi tur e obranan cu 
tabatin na exposicion. 

Na 1983 tabatin un exposicion den Cas di Cultura, patrosina pa 
CAVA (Comision de Amistad Arubano-Venezolano), na unda Padü 
a expone un total di 50 obra. E tempo ey diputado Frank Croes a 
habri e exposicion oficialmente. Despues di e exposicion di CAVA 
Padü tabata orguyoso di por a participa den e exposicion cu a tuma 
lugar den Centro Cultural Bolivar y Bello hunto cu Gustave Nouel, 
un pintor Arubiano hopi conoci aya na Hulanda. E exposicion aki a 
wordo inaugura door di e Gobernador di e tempo ey Señor Pedro 
Bislick y e Consul General di Venezuela. Tanto e cuadronan di 
Gustave como di Padü a wordo masha elogia door di hopi di e 
invitadonan presente na e apertura di e exposicion. 

Despues tabatin exposicion mas chikito na Biblioteca Nacional, na 
unda Padü a exhibi varios di su cuadronan. Padü a participa varios 
bialia tambe den e Exposicion di Arte Popular, organisa e tempo aya 
pa Instituto di Cultura y Educacion, cu Hubert Lio Booi tabata 
dirigi. Un otro exposicion na cual Padü a participa, tabata esun di 
William (Bill) de la Vega na 1995. Padü tabata invitado di honor pa 
participa cu un cuadro den e exposicion aki di William (Bill) de la 
Vega. E tin un cuadro den exposicion den Galeria Harmonia. 
Recientemente Padü a bira miembro di e grupo ART1STANAN 
LOCAL ASPIRANDO HARMONIA. Den e caso aki e famoso 
pintor Arubano Gustave Nuoel a introduci Padü Lampe. 

Padü tabata casa cu Daisy Lampe Croes (d.f.m.). Un yiu muller, 
Vivian, ta fruta di e union matrimonial aki, kende a duna nan dos 
nieto: Ervin Anaya, kende ta studiando medicina na Bolivia, y Sonia 
Anaya, studiando ingenieria ambiental na Hulanda. 

